Att. — s. I p.
Region: Attica (IG I-III) — Attica

ξανθος λυκιος γαιου ορβιου καθειδρυσατο ιερ[ον του μηνος] τυραννου αιρετισαντος του θεου επ αγαθη τυχη και [μηθενα] ακαθαρτον προσαγειν καθαριζεστω δε απο σκορδων κα[ι χοιρεων] κα[ι γ]υναικος λουσαμενους δε κατακεφαλα αυθημερον εισ[πορευ]εσθαι και εκ των γυναικεων δια επτα ημερων λουσαμενην κ[ατα]κεφαλα εισπορευεσθαι αυθημερον και απο νεκρου δια ημερων δ[εκα] και απο φθορας ημερων τετταρακοντα και μηθενα θυσιαζειν ανε[υ] του καθειδρυσαμενου το ιερον εαν δε τις βιασηται απροσδεκτος η θυσια παρα του θεου παρεχειν δε και τωι θεωι το καθηκον δεξιον σκελος και δοραν και κεφαλην και ποδας και στηθυνιον και ελαιον επι βωμον και λυχνον και σχιζας και σπονδην και ευειλατος γενοιτο ο θεος τοις θεραπευουσιν απλη τη ψυχη εαν δε τινα ανθρωπινα πασχη η ασθενηση η αποδημηση που μηθενα ανθρωπων εξουσιαν εχειν εαν μη ωι αν αυτος παραδωι. ος αν δε πολυπραγμονηση τα του θεου η περιεργασηται αμαρτιαν οφειλετω μηνι τυραννωι ην ου μη δυνηται εξειλασασθαι. ο δε θυσιαζων τη εβδομη τα καθηκοντα παντα ποιειτωι τωι θεωι λαμβανετωι δε της θυσιας ης αν φερη σκελος και ωμον τα δε λοιπα κατακοπτετω εν τωι ιερωι ει δε τις [ει δε τις] προσφερει θυσιαν τωι θεωι εγ νουμηνιας μεχρι πεντεκαιδεκατης εαν δε τις τραπεζαν πληρωι τωι θεωι λαμβανετω το ημισ[υ] τους δε βουλομενους ερανον συναγειν μηνι τυραννωι επ αγαθηι τυ[χηι]. ομοιως δε παρεξουσιν οι ερανισται τα καθηκοντα τωι θεωι δε[ξιον] σκελος και δοραν και κοτυλην ελαιου και χουν οινου και να[στον χοινι]κιαιον και εφιερα τρια και κολλυβων χοινικες δυο και ακρο[αμα ε]αν κατακλιθωσιν οι ερανισται και στεφανον και λημνισ[κον] και ευειλατος γενοιτο τοις απλως προσπορευομενοι[ς].